স্টাফ রিপোর্টার ॥ হবিগঞ্জ সদর উপজেলার নিজামপুর গ্রামে আধিপত্য বিস্তার নিয়ে দুইদল লোকের মাঝে দফায় দফায় সংঘর্ষ হয়েছে। সংঘর্ষে বাড়িঘরে ভাংচুর, লুটপাট ও অগ্নিসংযোগ হয়। এতে ৫ জন আহত হয়। গতকাল সোমবার বিকাল ৫টা থেকে সন্ধ্যা ৭টা পর্যন্ত দফায় দফায় এ সংঘর্ষ হয়। আহত সুত্রে জানা যায়, ওই গ্রামের সামছু মিয়ার পুত্র কাজল মিয়ার সাথে আব্দুল গফুরের পুত্র মোতাব্বির হোসেনের দীর্ঘদিন ধরে জমিজমা ও বিভিন্ন বিষয় নিয়ে মামলা মোকদ্দমা ও বিরোধ চলে আসছে। তাদের আক্রোশের কারণে সম্প্রতি আব্দুস সালাম নামের এক যুবলীগ কর্মী নিহত হয়। এরপরও তাদের আক্রোশ থামেনি। দিন দিন বেড়েই চলেছে। গতকাল কাজল মিয়া ও মোতাব্বির মিয়ার মাঝে আব্দুস সালাম হত্যাকাণ্ডের ঘটনা নিয়ে বাকবিতণ্ডা হয়। এক পর্যায়ে উভয়পক্ষ দেশীয় ...